Klokken 15.30 torsdag blev brandvæsnet kaldt ud til en markbrand på Jacob Severins Vej vest for Hals. Branden var startet, da der var blevet afbrændt affald, men ilden var løbet løbsk, og da beredskabet nåede frem, havde ilden bredt sig til en mark. Beredskabet fra Hals endte med at måtte slukke mellem 400 og 500 kvadratmeter mark. - Det kunne godt være gået rigtigt galt, men vinden var i en heldig retning, siger vagthavende indsatsleder Peter Reinau til TV2/Nord. Han advarer folk mod at tænde ild i naturen i øjeblikket, og forklarer at naturen er meget tør på denne årstid og antænder let.

Referat:
Afbrænding af affald på en mark ved Hals udviklede sig torsdag eftermiddag til en markbrand. Vagthavende indsatsleder advarer mod afbrændinger på denne årstid.